Ուորիք (Ռոդ Այլենդ)

Ուորիք (անգլ.՝ Warwick. WORR-ik կամ WOR-wik), քաղաք ԱՄՆ-ում՝ Ռոդ Այլենդ նահանգի Քենթ շրջանում, Նահանգի մայրաքաղաք Փրովիդենսից մոտավորապես 19 կիլոմետր դեպի հարավ, Բոստոնից 100 կիլոմետր դեպի հարավ-արևելք, Նյու Յորքից 275 կիլոմետր դեպի հյուսիս-արևելք: Զբաղեցնում է 128.85 քառակուսի կիլոմետր տարածք, որից 38,2 քառակուսի կիլոմետրը ջրածածկ է: Բնակչության թվաքանակը 2000 թվականի մարդահամարի տվյալներով եղել է 85 808, 2020 թվականի տվյալներով՝ 82.823. այդ ցուցանիշով Ռոդ Այլենդ նահանգում զբաղեցնում է երրորդ տեղը: Ունի օդանավակայան, որն սպասարկում է նաև Փրովիդենսին ու շրջակա բնակավայրերին և օգնում է նվազեցնելու Բոստոնի Լոգանի անվան միջազգային օդանավակայանի ծանրաբեռնվածությունը: Ժողովրդագրություն Պատմություն Քաղաքը հիմնադրվել է 1642 թվականին Սեմյուել Գորթոնի կողմից և կոչվել է բրիտանական Ուորիքի 2-րդ կոմս Ռոբերտ Ռիչի պատվին։ Ուորիքը խիստ տուժել է 1675-1676 թվականների միջև ընկած ժամանակահատվածում Ֆիլիպ թագավորի նախաձեռնած պատերազմի ժամանակ։ Հենց Ուորիքում է արձակվել Ամերիկյան հեղափոխության առաջին կրակոցը՝ 1772 թվականի հունիսի 9-ին, բրիտանական HMS Gaspée ռազմանավի վրա ։ Ուորիքը Ամերիկյան հեղափոխության ժամանակ աչքի ընկած գեներալ Նաթանիել Գրինի և Քաղաքացիական պատերազմի մասնակից գեներալ Ջորջ Ս. Գրինի ծննդավայրն է։ Պատկերասրահ Ծանոթագրություններ Արտաքին հղումներ Պաշտոնական կայք Tourismusinformation (englisch) T.F. Green Airport (englisch)